82. ΑΝΑΓΚ. ΝΟΜΟΣ υπ’ αριθ. 118 της 24 Αυγ./4 Σεπτ. 1967 (ΦΕΚ Α΄ 151) Περί κυρώσεως Υπουργικών Αποφάσεών τινων και καταργήσεως διατάξεών τινων του Κώδικος τελών Χαρτοσήμου. Άρθρ.1.-Κυρούνται αφ’ ης εξεδόθησαν, αι κάτωθι αποφάσεις του Υπουργού Οικονομικών:  Με την περίπτ. 9 άρθρ. 4 του Νόμ. 2459/1819 Φεβρ. 1997 (ΦΕΚ Α΄ 17), τόμ. 27 σελ. 194,725, καταργήθηκαν οι απαλλαγές από τα τέλη χαρτοσήμου, που προβλεπόταν από το άρθρ. 1 του παρόντος Νόμ. 118/1967. α)Η υπ’ αριθ. Κ.25438/14.11.52, ως και η υπ’ αριθ. Κ.18371/56 ομοία, περί απαλλαγής εκ των τελών χαρτοσήμου των τιμολογίων πωλήσεως σιγαρέττων ημεδαπής προελεύσεως υπό πρατηριούχων σιγαρέττων προς επιτηδευματίας (λιανοπωλητάς). β)Η υπ’ αριθ. Δ.10815/11.2.64, περί απαλλαγής εκ των τελών χαρτοσήμου των τιμολογίων πωλήσεως μονοπωλιακών ειδών υπό των ειδικών αποθηκών μονοπωλίων προς επιτηδευματίας, και γ)Η υπ’ αριθ. Κ.13481/1.9.66, περί εκπροθέσμου σημάνσεως συναλλαγματικών και γραμματίων εις διαταγήν, έχουσαι ούτω: 1)Αριθ. Πρωτ. Κ.25438 Εν Αθήναις τη 14 Νοεμ. 1952 Προς Τους κ.κ. Οικον. Εφόρους Κράτους Δια της υπ’ αριθ. 8123 της 25 Οκτωβρίου ε.έ., ΡΟΝΕΟ διαταγής μας, (Διεύθυνσις 5, Τμήμα Β΄) και δια τους εν αυτή εκτιθεμένους λόγους, ενεκρίθη κατ’ εξαίρεσιν η μη έκδοσις των υπό της παρ. 5 του άρθρ. 25 του Κώδικος Φορολογικών Στοιχείων προβλεπομένων διπλοτύπων ηριθμημένων αποδείξεων παραδόσεως αγαθών υπό των πρατηριούχων σιγαρέττων δια τας διενεργουμένας υπ’ αυτών καθ’ εκάστην χονδρικάς πωλήσεις, υποχρεουμένων μόνον να εκδίδωσι κατά την ανωτέρω διαταγήν μας, εντός του πρώτου 15θημέρου των μηνών Ιανουαρίου, Απριλίου, Ιουλίου και Οκτωβρίου ηριθμημένον τριπλότυπον συγκεντρωτικόν τιμολόγιον κατά αγοραστήν δια τας χονδρικάς πωλήσεις εντός του αμέσως προηγουμένου ημερολογιακού τριμήνου βάσει του υπ’ αυτών τηρουμένου βιβλίου του προβλεπομένου υπό της παρ. 5 του άρθρ. 25 του Κώδικος Φορολογικών Στοιχείων. Των ως άνω τιμολογίων ο πρατηριούχος δεν παραδίδει εις τον αγοραστήν αντίτυπον, ως συμβαίνει εις άλλας συναλλαγάς, αλλά τα δύο υποβάλλει εις τον αρμόδιον Οικον. Έφορον και το έτερον τηρεί εις το αρχείον του. Συνεπώς εις την προκειμένην περίπτωσιν δεν έχομεν τιμολόγιον υφ’ ην έννοιαν λαμβάνεται τούτο εν ταις εμπορικαίς συναλλαγαίς, άρα δε ούτε το έγγραφον, το οποίον είναι απαραίτητον κατά την περί τελών χαρτοσήμου κειμένην νομοθεσίαν, πλην εξαιρέσεων τινών δια την υπαγωγήν συναλλαγής τινός εις τέλη χαρτοσήμου. Απλώς δια της υποβολής των ως άνω ειδικών τιμολογίων εις τον Οικον. Έφορον σκοπείται η εξυπηρέτησις του συμφέροντος του Δημοσίου, ενδιαφερομένου δια την συγκέντρωσιν των στοιχείων προς δικαίαν και ισοβαρή κατανομήν των φορολογικών βαρών. Κατ’ ακολουθίαν των άνω δέον κατά την κατάθεσιν των αντιτύπων των ειδικών τούτων συγκεντρωτικών τιμολογίων εις τον Οικον. ΄Εφορον να μη καταβάλληται τέλος χαρτοσήμου υπό των πρατηριούχων σιγαρέττων. Εξ άλλου τοιαύτη επιβάρυνσις, εφ’ όσον η αμοιβή των πρατηριούχων συνίσταται εις ωρισμένον μικρόν ποσοστόν καθοριζόμενον υπό του Κράτους θα είχεν ως αποτέλεσμα μείωσιν της αμοιβής των ταύτης και προβολήν αξιώσεως αναλόγου αυξήσεως αυτής επί ισοπόσω αυξήσει της τιμής των σιγαρέττων, ήτοι επιβαρύνσεως της καταναλώσεως. Ο Υπουργός 2)Αριθ. Πρωτ. Κ.18371 Εν Αθήναις τη 10 Νοεμ. 1956 Προς τους κ.κ. Οικον. Εφόρους του Κράτους Εν συνεχεία προς την υπ’ αριθ. Κ.25438/ 14.11. 1952 (RONEO) εμπιστευτικήν διαταγήν ημών, περί απαλλαγής εκ των τελών χαρτοσήμου των τιμολογίων των πρατηριούχων σιγαρέττων, ανακοινούμεν υμίν ότι, και μετά την, δια του από 27.4.1956 Β.Δ/τος, τροποποίησιν της διατάξεως της παρ. 5 του άρθρ. 25 του Κώδικος Φορολογικών Στοιχείων, η διαταγή αύτη θέλει εξακολουθήσει ισχύουσα, λαμβανομένης προς τούτο νομοθετικής μερίμνης. Ο Υπουργός 3)Αριθ. Πρωτ. Δ.10815/34 Εν Αθήναις τη 11 Φεβρ. 1964 ΑΠΟΦΑΣΙΣ Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ Έχοντες υπ’ όψιν: α)Το άρθρ. 57 του Κώδικος Φορολογικών Στοιχείων. β)Το γεγονός ότι η διάθεσις των μονοπωλιακών ειδών, δια των ειδικών αποθηκών μονοπωλίων, εμφανίζει δυσχερείας εις ό,τι αφορά την έκδοσιν τιμολογίων δια τας ενεργουμένας καθ’ ημέραν πολλαπλάς πωλήσεις προς επιτηδευματίας, η δε συμμόρφωσις των διαχειριστών των αποθηκών προς τας διατάξεις του Κώδικος Φορ. Στοιχείων θ’ απήτει την πρόσληψιν μεγάλου αριθμού υπαλλήλων δια την έκδοσιν τιμολογίων. γ)Το γεγονός ότι τα έξοδα της εν γένει διαχειρίσεως και διαθέσεως των ειδών μονοπωλίου υπό της Ε.Δ.Ε.Μ.Ε.Δ. βαρύνουσιν εξ ολοκλήρου το Ελληνικόν Δημόσιον, συμφώνως προς την ισχύουσαν σύμβασιν μεταξύ του Ελληνικού Δημοσίου και της εταιρείας ταύτης και  (Αντί για τη σελ. 104,15(α) Σελ. 104,15(β) Τεύχος 1328 Σελ. 71 Κώδικας Τελών Χαρτοσήμου 28.Α.α.82 δ)Το γεγονός ότι η τιμή πωλήσεως των μονοπωλιακών ειδών, οριζομένη δι’ αποφάσεως ημών είναι ενιαία καθ’ άπασαν την Επικράτειαν, αποφασίζομεν: Απαλλάσσομεν, μέχρι νεωτέρας διαταγής, την Εταιρείαν Διαχειρίσεως των ειδών Μονοπωλίου του Ελληνικού Δημοσίου, εκ της υποχρεώσεως εκδόσεως τιμολογίων κατά την πώλησιν μονοπωλιακών ειδών προς επιτηδευματίας εκ των ειδικών αποθηκών μονοπωλίων. Δια τας ανωτέρω πωλήσεις δεν θα καταβάλλεται το αναλογούν επ’ αυτών τέλος χαρτοσήμου. Ο Υπουργός 4)Αριθ. Πρωτ. Κ.13481 Εν Αθήναις τη 1 Σεπτ. 1966 ΑΠΟΦΑΣΙΣ Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ Έχοντες υπ’ όψει: α)Την διάταξιν της παρ. 3 του άρθρ. 4 του Ν.Δ. 4535/1966 «περί τροποποιήσεως φορολογικών τινών διατάξεων», δι’ ης κατηργήθησαν, από 1ης Σεπτ. 1966, αι διατάξεις του εδαφ. γ΄ της παρ. 5 του άρθρ. 40 του Κώδικος τελών χαρτοσήμου, ως και της παρ. 4 του άρθρ. 11 του Ν.Δ. 3717/1957, με συνέπειαν να μη υφίσταται από της ημερομηνίας ταύτης η δυνατότης εκπροθέσμου σημάνσεως των προ της δημοσιεύσεως του Ν.Δ. 4535/1966 εκδοθεισών συναλλαγματικών και γραμματίων εις διαταγήν, αξίας δραχ. 5.000 και κάτω, επί σκοπώ επανακτήσεως των πλεονεκτημάτων διαμαρτυρήσεως, εγέρσεως αγωγής κατά των οπισθογράφων και του εκδότου και εν γένει της συντόμου διαδικασίας των άρθρ. 729 και 732 της Πολιτικής Δικονομίας και β)σχετικόν αίτημα των ενδιαφερομένων, αποφασίζομεν: 1)Εγκρίνομεν, όπως, αι προ της ισχύος του Ν.Δ. 4535/1966, εκδοθείσαι συναλλαγματικαί και γραμμάτια εις διαταγήν, ονομαστικής αξίας δραχ. 5.000 και κάτω, αι μη νομίμως σημανθείσαι κατά την έκδοσίν των, προσκομισθώσιν εις τον Οικον. Έφορον προς σήμανσιν μέχρι τέλους Νοεμ. 1966. 2)Η παρούσα κυρωθήσεται νομοθετικώς. Ο Υπουργός Ήδη ισχύουν οι διατάξεις του άρθρ. 15α, Κώδικα Τελών Χαρτοσήμου, (ανωτ. αριθ. 10), όπως έχουν ήδη τροποποιηθεί. Άρθρ.2.-1.Η εξαίρεσις Ε΄ του εδαφ. α΄ της παρ. 1, ως και η παρ. 20 του άρθρ. 15 του Δ/τος της 28 Ιουλ. 1931, «περί κώδικος των Νόμων περί τελών χαρτοσήμου» καταργούνται των υπ’ αριθ. 21, 22 και 23 παραγράφων αυτού λαμβανουσών τους αριθμούς 20, 21 και 22. Σελ. 104,16(β) Τεύχος 1328 Σελ. 72 2.Εκ του πέμπτου εδαφίου της παρ. 6 του άρθρ. 15ε του άνω Δ/τος, ως ισχύει, απαλείφεται η φράσις «εξαιρέσει αυτού ως της περιπτώσεως της παρ. 20 του άρθρ. 15 του παρόντος Νόμου». Άρθρ.3.-Η ισχύς του άρθρ. 2 του παρόντος Νόμου, άρχεται από της δημοσιεύσεώς του δια της Εφημερίδος της Κυβερνήσεως. 28.Α.α.82 Κώδικας Τελών Χαρτοσήμου